als_Latn dik_Latn sag_Latn
Në raportet e tyre, gjyqtari Atkinson dhe shefi i gjyqtarëve Frohlish kanë qenë shumë më negativë. Ata shkruan se, kapiteni i Shqipërisë Lorik Cana i ka argumentuar se lojtarët kuqezi e kanë të pamundur të rifillojnë ndeshjen për shkak të gjendjes së tyre fizike dhe psikologjike pas asaj që ndodhi në stadiumin e Beogradit. Por çuditërisht, të dy këta zyrtarë pas këtij citimi të Canës kanë shtuar në raport se skuadra shqiptare refuzoi kthimin në fushë. Dhe këtu ngrihet pikëpyetja e parë, pasi siç ka deklaruar vetë Cana dhe zyrtarët më të lartë të FSHF-së, Shqipërisë asnjëherë nuk i është kërkuar nga arbitri i ndeshjes kthimi në fushë dhe ajo asnjëherë nuk ka pasur rast të artikulojë asnjë refuzim të prerë. I vetmi që nuk i ka marrë si refuzim deklaratat e Canës ka qenë delegati i ndeshjes, holandezi Harri Bin, i cili në asnjë moment nuk ka shkruar se shqiptarët kanë refuzuar të rifuten në fushë. Në raportin e tij, delegati holandez ka theksuar se në minutën e 14-të është djegur flamuri i NATO-s, ndërsa bien në sy dy pika që rëndojnë mbi federatën serbe, gjendja e stadiumit dhe siguria në stadium dhe në fushë. Në favor të palës sonë shkon edhe deklarata e oficerit të sigurisë, Vincent Egbers, të cilin UEFA e kishte dërguar në Beograd për ndeshjen e 14 tetorit. Raporti i tij ngel në klasë autoritetet serbe sa i përket sigurisë në stadium. Duke ilustruar edhe me foto raportin e tij, oficeri Egbers ka shkruar se siguria në stadium ishte shumë e dobët, policia dhe forcat e sigurisë u treguan shumë pasive për të mos lejuar futjen e tifozëve në fushë dhe më pas për të kapur ata që dhunuan futbollistët e Shqipërisë. Ai përshkruan hedhjen e sendeve të forta nga tifozët në fushë gjatë gjithë ndeshjes, ndërsa e cilëson sjelljen e vendasve “shumë të keqe dhe agresive”. Shkurt komisioni i disiplinës ka një të vërtetë dhe zyrtarët e tjetër veç gjyqtarit Atkinson kanë një tjetër. Delegati e shefi i sigurisë kanë një version të tyrin. Të gjithë këta zyrtarë kanë detajuar me minuta atë çka ndodhi në fushë, duke filluar nga hedhja e fishekzjarrve, dronit me banderolë, zaptimi i fushës nga tifozët serbë, goditja e Balës me karrige nga një tifoz vendas i futur në fushë e deri tek hedhja e sendeve të forta gjatë hyrjes së lojtarëve shqiptarë në dhomat e zhveshjes.
Edhe serbët të pakënaqur
Serbët kanë mbetur të zhgënjyer nga vendimi i fundit i UEFA-s
Vendimi i fundit i UEFA-s i cili refuzoi apelin e Shqipërisë dhe po ashtu të Serbisë, ka zhgënjyer tej mase serbët. Mediat në këtë vend shkruajnë se kjo Serbia nuk morri tri pikë nga kjo sfidë (duke larguar vendimin e mëparshëm), për ?’ka ndihen të dëshpëruar. “Përfundimisht nuk do të ketë tre pikë për Serbinë”, shkruan Kurir. Krerët e Federatës së Serbisë më parë kishin kërkuar që sfida kundër Shqipërisë të riluhej, duke mos mbetur të kënaqur me vendimin e parë të UEFA-s.
als_Latn als_Latn als_Latn als_Latn